Държавен вестник, бр. 97, 2009 г., стр. 37

БРОЙ  97	
Д Ъ Р Ж А В Е Н  В Е С Т Н И К 	
СТР.  37  
се споразумяха за следното:
Член 1
Определения
По смисъла на това споразумение:
a) „Договор за Антарктика“ или „договорът“ 
означава Договорът за Антарктика, подписан 
във Вашингтон на 1 декември 1959 г.;
b) „съответните власти“ означава нацио­
налните, провинциалните или местните власти 
на Република Аржентина в съответствие със 
законите на Република Аржентина;
с) „архиви“ означава цялата кореспонденция, 
документи, ръкописи, снимки, носители на ком­
пютърни данни, филми, записи и каквито и да 
са други документи на хартия, в електронен или 
в друг вид, принадлежащи на или съхранявани 
от Секретариата;
d) „Комитет за опазване на околната среда“ 
или „КООС“ означава комитетът, създаден 
съгласно член 11 от Протокола;
е) „делегати“ означава представителите, 
заместник-представителите, съветниците или 
други лица, които представляват държави­
те – страни по договора;
f) „изпълнителен секретар“ означава изпъл­
нителния секретар, назначен от КСДА да ръко­
води Секретариата в съответствие с документа, 
създаващ Секретариата;
g) „експерт“ означава лице, ангажирано да 
изпълнява краткосрочни или временни проекти 
от името на Секретариата или да участва в 
работата на или да изпълнява задачи от име­
то на Секретариата, без да е задължително да 
получава възнаграждение от Секретариата, но 
не включва членовете на персонала;
h) „правителство“ означава правителството 
на Република Аржентина;
i) „седалище“ означава помещенията, вклю­
чително сгради или части от сгради, и терена, 
принадлежащ към тях, независимо от собстве­
ността, заемани от Секретариата за изпълнение 
на официалната му дейност;
j) „официална дейност“ означава всички 
дейности, осъществявани в съответствие с 
Договора и с Протокола, включително адми­
нистративната дейност на Секретариата;
k) „протокол“ означава Протокола за 
опазване на околната среда към Договора за 
Антарктика, изготвен в Мадрид на 4 октомври 
1991 г.;
l) „Секретариат“ означава Секретариатът на 
Договора за Антарктика, създаден като посто­
янен орган на КСДА;
m) „член на персонала“ означава изпълни­
телния секретар и всички други лица, назначени 
да работят в Секретариата и подчиняващи се 
на неговия Правилник за персонала, но не 
включва лицата, наети на място и на почасово 
заплащане; и
n) „държавите страни“ означава държавите, 
страни по Договора за Антарктика.
Член 2
Правомощия
Секретариатът като орган на КСДА е юри­
дическо лице и има правомощия да изпълнява 
функциите си на територията на Република 
Аржентина. Той има, по-специално, правото 
да сключва договори, да придобива и да се 
разпорежда с движимо и недвижимо имуще­
ство, да завежда и да бъде страна по съдебни 
дела. Секретариатът може да упражнява пра­
воспособността си само до степента, до която 
е упълномощен от КСДА.
Член 3
Седалище
1. Седалището е неприкосновено и е изцяло 
под правомощията на Секретариата.
2. Правителството предоставя помещения в 
Буенос Айрес, подходящи за седалище, без да 
се заплаща наем за тях.
3. Правителството предприема всички не­
обходими стъпки да защитава седалището 
срещу каквото и да е нахлуване или щети и да 
предотвратява всяко накърняване на неговото 
достойнство.
4. Правителството осигурява на седалището 
да бъдат предоставяни от съответните власти 
наличните обществени комунални услуги, като 
електричество, вода, канализация, газ, поща, 
телефон, телеграф, отводняване, сметосъби­
ране и противопожарна защита при условия 
не по-малко благоприятни от тези, с които се 
ползват дипломатическите мисии в Република 
Аржентина.
5. Чрез КСДА Секретариатът уведомява 
правителството за необходимостта от всякакви 
промени относно местоположението или разши­
ряването на неговите постоянни помещения или 
архиви, както и за всяко временно настаняване 
в помещения за изпълнението на официалната 
дейност. Когато каквито и да са помещения, 
различни от тези по ал. 2 по-горе, се ползват 
или се обитават от Секретариата за изпълне­
ние на неговата официална дейност, на тези 
помещения със съгласието на правителството 
се придава статут на служебни помещения  на 
Секретариата. В случай че са извършени каквито 
и да са постоянни или временни промени в 
помещенията на Секретариата в съответствие с 
тази алинея, не е задължително правителството 
да предоставя без заплащане на наем каквито 
и да са допълнителни помещения, обитавани 
от Секретариата.
6. Независимо от условията на това спора­
зумение Секретариатът няма да разрешава в 
седалището укриване на лица от правосъдие, 
които избягват арест или съдебно производ­
ство или срещу които е издадена заповед за 
екстрадиция или депортиране. 
7. Съответните власти могат да влизат в 
седалището, за да изпълняват техните задъл­
жения само със съгласието на изпълнителния 
секретар и при условията, при които той/тя